CELEX: 22020D1022
Language: da
Date: 2020-06-12 00:00:00
Title: Afgørelse nr. 1/2020 truffet af Det Blandede Udvalg, der er nedsat ved aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab af 12. juni 2020 om ændring af aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab [2020/1022]

14.7.2020   
               
               
                  DA
               
               
                  Den Europæiske Unions Tidende
               
               
                  L 225/53
               
            
         AFGØRELSE nr. 1/2020 TRUFFET AF DET BLANDEDE UDVALG, DER ER NEDSAT VED AFTALEN OM DET FORENEDE KONGERIGE STORBRITANNIEN OG NORDIRLANDS UDTRÆDEN AF DEN EUROPÆISKE UNION OG DET EUROPÆISKE ATOMENERGIFÆLLESSKAB
         af 12. juni 2020
         om ændring af aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab [2020/1022]
         DET BLANDEDE UDVALG HAR —
         under henvisning til aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab (1) (»udtrædelsesaftalen«, særlig artikel 164, stk. 5, litra d), og
         ud fra følgende betragtninger:
         
                     (1)
                  
                  
                     Ved udtrædelsesaftalens artikel 164, stk. 5, litra d), tillægges Det Blandede Udvalg, der er nedsat ved nævnte aftales artikel 164, stk. 1, beføjelser til at vedtage afgørelser om ændring af aftalen, forudsat at sådanne ændringer er nødvendige for at korrigere fejl, rette op på udeladelser eller andre mangler eller håndtere situationer, der ikke kunne forudses på tidspunktet for aftalens undertegnelse, og forudsat at sådanne afgørelser ikke ændrer de væsentlige elementer i aftalen. Afgørelser, der vedtages af Det Blandede Udvalg, er i henhold til udtrædelsesaftalens artikel 166, stk. 2, bindende for Unionen og Det Forenede Kongerige. Unionen og Det Forenede Kongerige er forpligtet til at gennemføre sådanne afgørelser, som har samme retsvirkning som udtrædelsesaftalen.
                  
               
                     (2)
                  
                  
                     Udtrædelsesaftalens artikel 135, 137, 143, 144 og 150 bør ændres af hensyn til retssikkerheden og for at afspejle de tilpasninger, der er nødvendige, som følge af at nævnte aftale træder i kraft senere end oprindelig fastsat.
                  
               
                     (3)
                  
                  
                     Udtrædelsesaftalens artikel 145 indeholder ikke bestemmelser om de tilskud fra Kul- og Stålforskningsfonden, der blev ydet støttemodtagere i Det Forenede Kongerige inden overgangsperiodens udløb. Udtrædelsesaftalens artikel 145 bør derfor ændres for at rette op på denne mangel og for at skabe retssikkerhed med hensyn til igangværende tilskud.
                  
               
                     (4)
                  
                  
                     Del I i bilag I til udtrædelsesaftalen bør ændres, ved at der tilføjes to afgørelser truffet af Den Administrative Kommission for Koordinering af Sociale Sikringsordninger, som ikke var opført i del I i bilag I til udtrædelsesaftalen —
                  
               VEDTAGET DENNE AFGØRELSE:
         
            Artikel 1
            I udtrædelsesaftalen foretages følgende ændringer:
            
                        1)
                     
                     
                        I overskriften til artikel 135 ændres »budgetter for årene 2019 og 2020« til »budget for året 2020«, og i stk. 1 ændres »årene 2019 og« til »året« og »budgetter« ændres til »budget«.
                     
                  
                        2)
                     
                     
                        I overskriften til artikel 137 og i stk. 1, første afsnit, udgår »2019 og«.
                     
                  
                        3)
                     
                     
                        Artikel 143, stk. 1, ændres således:
                        
                                    a)
                                 
                                 
                                    I andet afsnit ændres »31. juli 2019« til »31. juli 2020«.
                                 
                              
                                    b)
                                 
                                 
                                    Tredje afsnit affattes således:
                                    »I Unionens konsoliderede regnskab for 2020 offentliggøres de betalinger, der er foretaget i forbindelse med de i andet afsnit, litra b), omhandlede bestemmelser fra datoen for denne aftales ikrafttræden og indtil den 31. december 2020 for de samme finansielle transaktioner som omhandlet i dette stykke, men som fastsættes på datoen for denne aftales ikrafttræden eller derefter.«
                                 
                              
                  
                        4)
                     
                     
                        I artikel 144, stk. 1, andet afsnit, ændres »31. juli 2019« til »31. juli 2020«.
                     
                  
                        5)
                     
                     
                        I artikel 145 tilføjes følgende stykke:
                        »For så vidt angår projekter henhørende under Den Kul- og Stålforskningsfond, der er oprettet ved protokol nr. 37 til traktaten om Den Europæiske Union og traktaten om Den Europæiske Unions funktionsmåde, der gennemføres i henhold til tilskudsaftaler, der undertegnes inden overgangsperiodens udløb, finder den relevante EU-ret fortsat anvendelse på og i Det Forenede Kongerige efter overgangsperiodens udløb, indtil projekterne er afsluttet. Den relevante EU-ret indbefatter navnlig følgende bestemmelser og eventuelle ændringer af disse bestemmelser, uanset datoen for ændringens vedtagelse, ikrafttræden eller anvendelse:
                        
                                    a)
                                 
                                 
                                    Rådets beslutning 2003/76/EF, 2003/77/EF og 2008/376/EF
                                 
                              
                                    b)
                                 
                                 
                                    de retsakter, der er henvist til i artikel 138, stk. 2, litra a), c), d) og e).«
                                 
                              
                  
                        6)
                     
                     
                        I artikel 150 foretages følgende ændringer:
                        
                                    a)
                                 
                                 
                                    Stk. 4 ændres således:
                                    
                                                i)
                                             
                                             
                                                I fjerde punktum ændres »15. december« til »15. oktober«, og »2019« ændres til »2020«.
                                             
                                          
                                                ii)
                                             
                                             
                                                I femte punktum ændres »15. december 2030« til »15. oktober 2031«.
                                             
                                          
                              
                                    b)
                                 
                                 
                                    Stk. 8 ændres således:
                                    
                                                i)
                                             
                                             
                                                I første afsnit ændres »2019« til »2020«.
                                             
                                          
                                                ii)
                                             
                                             
                                                I andet afsnit, første punktum, ændres »2020« til »2021«.
                                             
                                          
                              
                  
                        7)
                     
                     
                        I del I i bilag I til udtrædelsesaftalen tilføjes følgende retsakter:
                        
                                    —
                                 
                                 
                                    Under »Elektronisk dataudveksling (serie E)«: Afgørelse nr. E7 truffet af Den Administrative Kommission for Koordinering af Sociale Sikringsordninger om praktiske regler for samarbejde og dataudveksling, indtil den elektroniske udveksling af oplysninger vedrørende socialsikring (EESSI) er gennemført fuldt ud i medlemsstaterne
                                 
                              
                                    —
                                 
                                 
                                    Under »Familieydelser (serie F) «: Afgørelse nr. F3 truffet af Den Administrative Kommission for Koordinering af Sociale Sikringsordninger om fortolkningen af artikel 68 i forordning (EF) nr. 883/2004 vedrørende metoden til beregning af det forskelsbetingede supplement.
                                 
                              
                  
         
            Artikel 2
            Denne afgørelse træder i kraft dagen efter vedtagelsen.
         
         
            Udfærdiget i Bruxelles, den 12. juni 2020.
            
               
                  På Det Blandede udvalgs vegne
               
               Maroš ŠEFČOVIČ
            
            
               Michael GOVE
            
            
               
                  Formænd
               
            
         
         
            (1)  EUT L 29 af 31.1.2020, s. 7.